

Gregorčičeva ulica 20–25, 1000 Ljubljana T: +386 1 478 1000

 F: +386 1 478 1607

 E: gp.gs@gov.si

 http://www.vlada.si/

Številka: 33200-4/2023/5

Datum: 28. 9. 2023

AKCIJSKI NAČRT

za izvajanje

Strategije za manj izgub hrane in odpadne hrane v verigi preskrbe s hrano:

»Spoštujmo hrano, spoštujmo planet«

SEPTEMBER 2023

KAZALO

[SEZNAM KRATIC 3](#_Toc137476019)

[UVOD 6](#_Toc137476020)

[Pregled predpisov za preprečevanje in zmanjševanje izgub hrane in količine odpadne hrane 8](#_Toc137476021)

[Spodbujanje ukrepov ozaveščanja širše javnosti 10](#_Toc137476022)

[Razvoj ukrepov za ozaveščanje prebivalstva, zlasti vključenega v vzgojno-izobraževalne ustanove (vrtci, osnovne in srednje šole ter univerze) 12](#_Toc137476023)

[Razvoj posebnih usposabljanj za vse člene verige preskrbe s hrano 15](#_Toc137476024)

[Razvoj in razširitev primerov dobrih praks (smernice/priporočila in dobre prakse) za vse člene verige preskrbe s hrano 18](#_Toc137476025)

[Spodbujanje razvoja inovativnih procesov v pridelavi, predelovalni industriji, v obratih strežbe hrane, trgovinah, glede doniranja hrane in zmanjševanja količin odpadne hrane 20](#_Toc137476026)

[Ugotovitev vzrokov nastajanja izgub hrane in odpadne hrane ter ukrepanje 22](#_Toc137476027)

[Olajšanje delovanja in spodbujanje sistema doniranja hrane 23](#_Toc137476028)

[Vzpostavitev, vodenje in vzdrževanje ter promocija platforme za sodelovanje v ponudbi/razpoložljivosti in vrsti hrane za namen doniranja 24](#_Toc137476029)

[Nadgradnja metodologije za merjenje količine odpadne hrane v različnih fazah prehranske verige 25](#_Toc137476030)

# SEZNAM KRATIC

ARSO Agencija Republike Slovenije za okolje

BF Biotehnična fakulteta

CGP Celostna grafična podoba

CLLD Lokalni razvoj, ki ga vodi Skupnost (Community Led Local Development)

CPI Center Republike Slovenije za poklicno izobraževanje

CRP Ciljni raziskovalni projekt

EKJS Evropski kmetijski jamstveni sklad

EKSRP Evropski kmetijski sklad za razvoj podeželja

ESIS Evropski strukturni in investicijski sklad

ESPRA Evropski sklad za pomorstvo, ribištvo in akvakulturo

ESS Evropski socialni sklad

EU Evropska unija

FURS Finančna uprava Republike Slovenije

GZS-ZKŽP Gospodarska zbornica Slovenije - Zbornica kmetijskih in živilskih podjetij

HACCP Analiza tveganja in ugotavljanja kritičnih kontrolnih točk (Hazard Analysis Critical Control Point)

H2020 Obzorje 2020

IRP Investicijski razvojni projekt

JN Javno naročilo

JSKS Javna služba kmetijskega svetovanja

KATIS Katalog programov nadaljnjega izobraževanja in usposabljanja

KGZS Kmetijsko gozdarska zbornica Slovenije

KS Kohezijski sklad

LAS Lokalna akcijska skupina

LASR Lokalna akcijska skupina za ribištvo

LDN VIZ Letni delovni načrt vzgojno-izobraževalnih zavodov

LEADER Liaison Entre Actions de Développement de l'Économie Rurale (povezava med podeželskim gospodarstvom in razvojnimi ukrepi)

MDDSZ Ministrstvo za delo, družino, socialne zadeve in enake možnosti

MF Ministrstvo za finance

MGTŠ Ministrstvo za gospodarstvo, turizem in šport

MIPOR Mednarodni inštitut za potrošniške raziskave

MJU Ministrstvo za javno upravo

MKGP Ministrstvo za kmetijstvo, gozdarstvo in prehrano

MOPE Ministrstvo za okolje, podnebje in energijo

MP Ministrstvo za pravosodje

MSP Ministrstvo za solidarno prihodnost

MVI Ministrstvo za vzgojo in izobraževanje

MVZI Ministrstvo za visoko šolstvo, znanost in inovacije

MZ Ministrstvo za zdravje

NIJZ Nacionalni inštitut za javno zdravje

NSH Naša super hrana

NVO Nevladne organizacije

OŠ Osnovna šola

OZS Obrtno-podjetniška zbornica Slovenije

PP Proračunska postavka

SKP Skupna kmetijska politika

SOS Skupnost občin Slovenije

SRIP Strateško razvojno inovacijsko partnerstvo

SRP Skupna ribiška politika

STO Slovenska turistična organizacija

SURS Statistični urad Republike Slovenije

TGZS Turistično gostinska zbornica Slovenije

TSZ Tradicionalni slovenski zajtrk

TZS Trgovinska zbornica Slovenije

TZS\* Turistična zveza Slovenije

UVHVVR Uprava Republike Slovenije za varno hrano, veterinarstvo in varstvo rastlin

VF Veterinarska fakulteta

VIZ Vzgojno-izobraževalni zavodi

ZMOS Združenje mestnih občin Slovenije

ZOS Združenje občin Slovenije

ZPS Zveza potrošnikov Slovenije

ZRSŠ Zavod Republike Slovenije za šolstvo

ZSPM Zveza slovenske podeželske mladine

ZZRS Zavod za ribištvo Slovenije

ZZS Zadružna zveza Slovenije

# UVOD

Akcijski načrt za izvajanje Strategije za manj izgub hrane in odpadne hrane v verigi preskrbe s hrano: »Spoštujmo hrano, spoštujmo planet« (v nadaljnjem besedilu: akcijski načrt) je pripravljen na podlagi Strategije za manj izgub hrane in odpadne hrane v verigi preskrbe s hrano: »Spoštujmo hrano, spoštujmo planet« (v nadaljnjem besedilu: strategija), ki jo je Vlada Republike Slovenije sprejela s sklepom št. 33000-9/2021/3 z dne 23. 12. 2021.

Osnutek akcijskega načrta je pripravila delovna skupina, ki jo je imenovala Vlada Republike Slovenije s sklepom št. 02401-5/2022/5 z dne 13. 4. 2022, spremenjenim s sklepom št. 02401-34/2022/4 z dne 8. 12. 2022. Delovno skupino so sestavljali predstavniki Ministrstva za kmetijstvo, gozdarstvo in prehrano, Ministrstva za delo, družino, socialne zadeve in enake možnosti, Ministrstva za finance, Ministrstva za gospodarski razvoj in tehnologijo, Ministrstva za izobraževanje, znanost in šport, Ministrstva za okolje, podnebje in energijo, Ministrstva za zdravje, Statističnega urada Republike Slovenije in Uprave Republike Slovenije za varno hrano, veterinarstvo in varstvo rastlin. Redno so bili na sestanke vabljeni imenovani predstavniki Gospodarske zbornice Slovenije-Zbornice kmetijskih in živilskih podjetij, Kmetijsko gozdarske zbornice Slovenije, Obrtno-podjetniške zbornice Slovenije, Trgovinske zbornice Slovenije, Turistično gostinske zbornice Slovenije, Zadružne zveze Slovenije, Zavoda Republike Slovenije za šolstvo, Zveze potrošnikov Slovenije.

Akcijski načrt je izvedbena oblika omenjene strategije, katere cilj je slediti Trajnostnemu razvojnemu cilju Združenih narodov SDG 12.3. Bistvo navedenega trajnostnega razvojnega cilja je povzeto v naslednjem citatu: »Do leta 2030 na svetovni ravni prepoloviti količino odpadne hrane na prebivalca v prodaji na drobno in pri potrošnikih ter zmanjšati izgube hrane vzdolž proizvodne in dobavne verige, skupaj z izgubami po spravilu pridelka.«.

Eden ključnih ciljev strategije je, da se spremeni način razmišljanja v družbi. To pomeni spoštovanje in odnos do hrane ter naravnih virov, potrebnih za njeno proizvodnjo.

Da bi bili uspešni na vseh treh področjih delovanja strateških ciljev, morajo vsi členi verige preskrbe s hrano, znanstvena in gospodarska stroka ter oblikovalci politik:

* sodelovati;
* pri iskanju rešitev slediti in razvijati inovacije;
* graditi odnos in spoštovanje do hrane;
* ohranjati naravne vire za ohranjanje planeta;
* pridobivati kompetence za lastne možnosti ukrepanja za preprečevanje in zmanjševanje presežkov hrane ter uporabo odpadne hrane;
* deliti prosto razpoložljivo znanje in podatke za sprejemanje odločitev.

Vse to naslavlja akcijski načrt, ki bo pripomogel k zmanjšanju izgub hrane in odpadne hrane v verigi preskrbe s hrano. Akcijski načrt sledi trem strateškim ciljem, devetim operativnim ciljem in desetim aktivnostim. Skupaj se bo izvajalo 57 konkretnih ukrepov, ki so razporejeni od leta 2023 do 2030, in jih bodo izvajali in v njih sodelovali različni resorji. Akcijski načrt je sestavljen tako, da vsaka izmed desetih aktivnosti prispeva k enemu ali dvema od treh strateških ciljev in enemu ali dvema od devetih operativnih ciljev. Eden od operativnih ciljev »okrepljeno sodelovanje med sodelujočimi« je bila delovna skupina, imenovana s strani Vlade Republike Slovenije, ki je pripravila osnutek predloga akcijskega načrta. V Prilogi I tega dokumenta je obrazloženo tudi, na kakšen način se bo izvedel posamezen ukrep.

Akcijski načrt se bo spremljal tudi po kazalnikih, določenih v njem, in po količini odpadne hrane, ki jo spremlja in objavlja Statistični urad Republike Slovenije. Spremljanje oziroma evalvacija se bo izvedla v vmesnem obdobju, leta 2026 in po letu 2030. Izvajanja akcijskega načrta bo do leta 2030 spremljala tudi delovna skupina, ki je pripravila osnutek akcijskega načrta za manj izgub hrane in odpadne hrane v verigi preskrbe s hrano.

|  |  |
| --- | --- |
| **Strateški cilj** | **Preprečevanje nastajanja izgub hrane, presežkov hrane in odpadne hrane (proizvodnja in potrošnja)** |
| **Operativni cilj** | **Ukrepi v SKP (EKSRP in EKJS), SRP (ESPRA) ter drugih skladih EU (ESRR, ESS, KS, ESIS) in****nacionalnih skladih oziroma virih** |
| **Aktivnost 1** | Pregled predpisov za preprečevanje in zmanjševanje izgub hrane in količine odpadne hrane |
| Opis aktivnosti | Pregled in nadgradnja predpisov, ukrepov, smernic, normativov, sistem nedovoljenih ravnanj in tehnoloških listov z vidika preprečevanja in zmanjševanja izgub hrane in količine odpadne hrane v celotni verigi preskrbe s hrano. |
| Ciljna skupina | Aktivnost je usmerjena v vse člene v verigi: primarna pridelava, nosilci živilske dejavnosti, distribucija, prodaja, restavracije in gostinske storitve, humanitarne organizacije, potrošniki kot tudi posamezni resorji v okviru državne uprave (energetski, davčni …). |
| **ukrep** | **kazalniki** | **trajanje** |
| 1. priprava in sprejetje pravilnika, ki ureja izjeme za neposredno prodajo svežega sadja in zelenjave na tržnicah;
2. revizija Smernic dobre higienske prakse za nosilce živilske dejavnosti, ki prostovoljno zbirajo, shranjujejo, prevažajo, razdeljujejo oziroma posredujejo živila;
3. proučitev možnost dopolnitve zakona, ki u reja kmetijstvo, glede nabora upravičenih stroškov in upravičencev do sofinanciranja tehnične opreme kot posrednika donirane hrane;
4. dopolnitev smernic za prehranjevanje v vzgojno-izobraževalnih zavodih (VIZ) z vsebinami o zmanjševanju izgub hrane in odpadne hrane;
5. vključitev tematike o preprečevanju izgub hrane in odpadne hrane v akcijski načrt za delo z mladimi kmeti za obdobje 2023–2027;
6. vzpostavitev nacionalne sheme za manj izgub hrane in odpadne hrane (npr. »skrbno ravnanje s hrano«), ki bi bila namenjena celotni verigi;
7. pregled in nadgradnja smernic za izvajanje prehranske oskrbe v domovih za starejše z vsebinami o preprečevanju in zmanjševanju izgub hrane in količin odpadne hrane;
8. vključitev tematike o preprečevanju izgub hrane in odpadne hrane v načrt Mreže za podeželje za obdobje 2023–2027;
9. revizija smernic dobre higienske prakse in uporabe načel kritičnih kontrolnih točk (HACCP).
 | 1. objava pravilnika v Uradnem listu RS;
2. objava posodobljenih smernic na spletni strani UVHVVR;
3. izsledki glede možnosti spremembe zakona in morebitna sprememba zakona;
4. objava smernic;
5. vključitev nalog v Akcijski načrt za delo z mladimi kmeti 2023–2027;
6. priprava pravnih podlag in sprejetje sheme;
7. objava dopolnjenih smernic;
8. vključitev tematike v Načrt Mreže za podeželje 2023–­2027.
 | 2023 (1)2024 (2)2024–2026 (3)2023–2024 (4)2023–2027 (5)2025–2028 (6)2025 (7)2023–2027 (8)2023–2027 (9) |
| **sodelujoči** | **izvajalec** |
| Humanitarne (2, 3), TZS (2) GZS-ZKŽP (2), VF(2) OZS (2)TGZS (2)MKGP (6, 7)KGZS (5)ZRSŠ (4)NIJZ (7)ZSPM (5)UVHVVR (9) | MKGP (1, 3, 5, 6, 8),UVHVVR (2) MVI (4)MZ (4)MSP (7)Branžne organizacije (9) |
| OPOMBE:* naloge se bodo izvajale v okviru rednih nalog MKGP (1, 3, 5, 6);
* sredstva se zagotovijo v okviru proračunskih sredstev UVHVVR (PP 130044) (2);
* sredstva zagotovi MVI 1.000 evrov v okviru javne službe PP 231820 Raziskovalne in strokovne naloge za izobraževanje (4);
* dodatna finančna sredstva niso potrebna (7), nalogo bo NIJZ izvedel v okviru izvajanja javne službe (PP 7084 - manjši del postavke);
* finančna sredstva se zagotovijo v okviru proračunske postavke MKGP (PP 221064 - Skupni strateški načrt 2023–2027 – EKSRP) (8):
* branžne organizacije (TGZS, ZRSŠ, TZS\*, OZS …) za svoje deležnike pregledajo smernice HACCP v okviru lastnih finančnih sredstev. UVHVVR revidirane smernice potrdi v okviru rednih nalog in lastnih finančnih sredstev (9).
 |

|  |  |
| --- | --- |
| **Strateški cilj** | **Preprečevanje nastajanja izgub hrane, presežkov hrane in odpadne hrane (proizvodnja in potrošnja)** |
| **Operativni cilj** | **Razviti aktivno komunikacijsko politiko (slogan, CGP)**  |
| **Aktivnost 2** | Spodbujanje ukrepov ozaveščanja širše javnosti |
| Opis aktivnosti | Vzpostavitev komunikacijskega orodja in platforme za ozaveščanje širše javnosti oziroma posameznikov za večje spoštovanje hrane, ozaveščanje o vzrokih za nastajanje odpadne hrane ter o možnostih za zmanjšanje te količine. Namen je tudi izboljšati znanje potrošnikov o rokih uporabnosti, načinih konzerviranja in shranjevanja hrane po vrstah proizvodov (zelenjava, meso, sadje, mleko …), zmanjšanju količine odpadne hrane v povezavi z uporabo lokalne hrane in drugo. Izvajali se bodo ukrepi za obveščanje potrošnika o pomenu kupovanja lokalno pridelane hrane, o pomenu oznak na živilih, o roku uporabnosti (»porabiti do« in »uporabno najmanj do«).  |
| Ciljna skupina | Aktivnost je **usmerjena v vse člene v verigi**: primarna pridelava, nosilci živilske dejavnosti, distribucija, prodaja, restavracije in gostinske storitve, humanitarne organizacije, potrošniki kot tudi posamezni resorji (delo, družina, socialne zadeve, gospodarstvo, kmetijstvo, ribištvo, šolstvo ...). |
| **ukrep** | **kazalniki** | **trajanje** |
| 1. slogan in celostna grafična podoba (CGP);
2. vzpostavitev komunikacijskega kanala na spletni strani Naša super hrana – NSH;
3. komunikacijske aktivnosti za ozaveščanje gostinsko-turističnega gospodarstva;
4. komunikacijske aktivnosti za ozaveščanje vseh členov verige preskrbe s hrano;
5. razglasitev slovenskega dne brez zavržene hrane na ravni Vlade Republike Slovenije in letno obeleževanje;
6. priprava gradiva za ravnanje s hrano za gospodinjstva;
7. izbira ambasadorja za manj odpadne hrane;
8. širša razprava z javnostjo.
 | 1. slogan in CGP;
2. vzpostavitev, število ogledov platforme, število objav (mediji, družbena omrežja);
3. število izvedenih komunikacijskih aktivnosti (posvetov, okroglih miz) (s strani MGTŠ, STO, TGZS, OZS in TZS\*);
4. video, ki bo ponazarjal namen strategije;
5. letno obeleževanje Mednarodnega dneva ozaveščanja o izgubah hrane in odpadne hrane (vsako leto 29. 9.);
6. število promocijskih kampanj NSH/sektorske promocije z vključitvijo teme;
7. število prispevkov v okviru promocijskih aktivnosti za spletno stran;
8. vključitev teme zmanjšanja izgub hrane in odpadne hrane v ESRP v promocijsko aktivnost premičnega degustacijsko-izobraževalnega vozila;
9. v okviru sejma AGRA 2023 se predstavi predlog akcijskega načrta;
10. sklep vlade;
11. objava na komunikacijskem kanalu (iz cilja 2);
12. imenovanje ambasadorja/ev;
13. število širših javnih razprav.
 | 2023 (1)2023–2024 (2)2023–2027 (3)2024–2025 (4.a)2023–2030 (4.b)2024–2030 (4.c)2023–2027 (4.d)2023–2027 (4.e)2023–2027 (4.f)2023 (5)2023–2030 (6)2024–2025 (7)2024–2030 (8) |
| **sodelujoči** | **izvajalec** |
| MGTŠ, STO, OZS,TGZS, MZ, TZS (1, 2, 4.b, 5), TGZS, OZS (3),KGZS (4, 6, 7)ZPS (6), ZSPM (4b,7)GZS-ZKŽP (4) | MKGP (1, 2, 4.a-4.f, 5, 6, 7, 8)MOPE (4.b, 7, 8)MZ (2)MGTŠ (3)STO (3)NIJZ (6) |
| OPOMBE:* finančna sredstva bodo zagotovljena v okviru rednih nalog MKGP (1, 5, 4.b);
* finančna sredstva se zagotovijo v okviru MKGP PP 147310 Informiranje in promocija kmetijskih in živilskih proizvodov in PP 130024 Obvezni prispevek po Zakonu o promociji kmetijskih in živilskih proizvodov (2);
* finančna sredstva bodo zagotovljena v okviru rednih nalog MOPE (4.b, 6, 8);
* finančna sredstva bodo zagotovljena v okviru svojega rednega programa dela in v okviru razpoložljivih finančnih sredstev MKGP, MGTŠ, MZ (2);
* finančna sredstva bodo zagotovljena v okviru Mreže za podeželje: Tehnična pomoč Strateškega načrta SKP 2023-2027 (4.a);
* finančna sredstva se bodo zagotovila v okviru svojega rednega programa dela in v okviru razpoložljivih finančnih sredstev MKGP ter MGTŠ (MZ-medresorsko sodelovanje, v okviru rednih nalog) (4);
* v okviru v okviru svojega rednega programa dela in v okviru razpoložljivih finančnih sredstev MKGP ali Sklada za podnebne spremembe (7);
* v okviru v okviru svojega rednega programa dela in v okviru razpoložljivih finančnih sredstev MKGP (8).
 |

|  |  |
| --- | --- |
| **Strateški cilj** | **Preprečevanje nastajanja izgub hrane, presežkov hrane in odpadne hrane (proizvodnja in potrošnja)** |
| **Operativni cilj** | **Dvig ozaveščenosti v izobraževalnih sistemih (vrtci, šole, srednje šole, fakultete, javni zavodi)** |
| **Aktivnost 3** | Razvoj ukrepov za ozaveščanje prebivalstva, zlasti vključenega v vzgojno-izobraževalne ustanove (vrtci, osnovne in srednje šole ter univerze) |
| Opis aktivnosti | Vključitev vsebine o izvoru (lokalnosti), načinu pridelave, priprave hrane in zmanjševanju odpadne hrane ter njenem vplivu na izpuste toplogrednih plinov v letne delovne načrte za vrtce, osnovne šole in srednje šole. Smiselno se vsebine vključijo v študijske programe. Tema zmanjševanja količin odpadne hrane in uživanja lokalne hrane se vključi v letne delovne načrte šol oziroma šolski program v smislu odnosa do hrane in odpadne hrane. V okviru šolske sheme sadja in zelenjave ter mleka se nadaljuje ozaveščanje na temo preprečevanja nastajanja odpadne hrane. Prav tako se bodo razvijali različni projekti za vrtce in šole, ki se bodo lahko predstavili kot primer dobre prakse. Spodbujala se bosta uporaba lokalne hrane in zmanjšanje količine odpadne hrane (sodelovanje javnih zavodov in komunalnih podjetij, ki izvajajo javno komunalno dejavnost pri iskanju optimalnih rešitev, in podobno). |
| Ciljna skupina | Aktivnost je usmerjena v otroke, mladostnike, dijake, študente. |
| **ukrep** | **kazalniki** | **trajanje** |
| 1. aktivnosti v okviru ukrepa šolske sheme:
2. spremljevalne izobraževalne dejavnosti šolske sheme, ki vključujejo temo preprečevanja izgub/odpadne hrane;
3. strokovno srečanje na temo zmanjševanja odpadne hrane, namenjeno učiteljem – mentorjem šolske sheme, kot pomoč za izvajanje spremljevalnih izobraževalnih dejavnosti šolske sheme za učence v šoli; strokovno gradivo za srečanje (v PDF obliki, po možnosti tudi posnetek) objaviti na spletni strani MKGP;
4. video/spletni seminar o zmanjševanju izgub/odpadne hrane v povezavi z lokalno hrano, namenjen učiteljem in učencem, kot pomoč za obravnavanje te teme z učenci;
5. vključitev vsebin o zmanjševanju odpadne hrane in uživanju lokalne hrane v programe dela večgeneracijskih centrov;
6. spodbujanje ozaveščenosti v vzgojno-izobraževalnih ustanovah (VIZ);
7. ozaveščanje mladih za zmanjševanje odpadne hrane v gostinstvu in turizmu (osnovnošolci in srednješolci ter študenti);
8. predlog za vključitev vsebin, ki so povezane z ozaveščanjem učencev, dijakov in študentov višjih strokovnih šol o pomembnosti zmanjševanja obsega odpadne hrane;
9. predlog posodobitev oziroma dopolnitev visokošolskih programov z vsebinami, povezanimi z zmanjševanjem izgub hrane in količinami odpadne hrane, doniranjem hrane ter njihovimi vplivi na okolje in podnebje, prehransko varnost in socialni vidik;
10. vključevanje teme v okviru navodil in aktivnosti tradicionalnega slovenskega zajtrka (TSZ).
 | 1. 1. število in delež šol, ki so v spremljevalne izobraževalne dejavnosti šolske sheme vključile temo o odpadni hrani;
2. število udeleženih šol na srečanju;

2. število video posnetkov / število webinarjev;3. število večgeneracijski centrov, ki so temo vključili v svoje delo;4. priprava strokovnih usmeritev s področja odpadne hrane za pripravo LDN VIZ in spremljanje teh dejavnosti; 5. število izvedenih projektov za mlade s tematiko zmanjšanja odpadne hrane v gostinstvu in turizmua) v sklopu projekta Zlata kuhalnica (OŠ), ki ga vodita TGZS in TZS\*, kjer gre za tekmovanje mladih v kuhanju, se učence ozavešča o čim manj odpadne hrane in zavržene hrane;b) v okviru projekta Turistične zveze Slovenije (TZS) »Turizmu pomaga lastna glava« (OŠ) se v okviru razpisane tematike »Kulinarika« v prihodnjih letih vključi tudi tematika odpadne hrane; c) v okviru projektov Turistične zveze Slovenije (TZS) »Več znanja za več turizma« se dijake (srednje šole) ozavešča o čim manj odpadne hrane in zavržene hrane;d) Turistična Zveza Slovenije bo v prihodnjem obdobju izvedla natečaj za mlade za pridobitev inovativne ideje, kam z ostanki hrane pri šolski prehrani (nov projekt); 6. priprava pobude; 7. priprava in utemeljitev pobude;8. vključitev teme v navodila TSZ. | 2023–2029 (1.a)2024 (1.b) 2023–2030 (1.c)2023 (2)2024–2030 (3)2023–2026 (4)2023–2027 5.a–5.c2023–2024 (6)2024–2025 (7)2023–2030 (8) |
| **sodelujoči** | **izvajalec** |
| SOS, ZMOS, ZOS (3) NIJZ (1.a, 1.b)MZ (1.a, 1.b)MVI (1.a, 1.b, 8)MVZI (7)KGZS (1.a, 1.b)GZS-ZKŽP (1.a)TGZS (5.a)MGTŠ (5),ZRSŠ (4, 6)TZS\* (6)MKGP (6)CPI (6) | MKGP (1.a, 1.b, 2, 7, 8) NIJZ (1.b)MDDSZ (3),MVI (4, 6)TZS\* (5)TGZS (5.a) |
| OPOMBE:* ni financiranja teh dejavnosti šole (1.a);
* predvidoma bodo izvajalci člani delovne skupine za šolsko shemo (zlasti NIJZ in MKGP), zato ne bodo potrebna sredstva, ki se za NIJZ zagotovijo v okviru sofinanciranja javne službe NIJZ, ki jo zagotavlja MZ. (PP 7084 – manjši del) (1.b);
* sredstva zagotovi MKGP do 80.000 evrov iz Sklada za podnebne spremembe (2);
* dodatna sredstva niso potrebna (3);
* sredstva v višini 2.000 evrov se zagotovijo v okviru javne službe PP 231820 - Raziskovalne in strokovne naloge za izobraževanje na MVI (4);
* ni finančnih posledic (6, 7);
* ni finančnih posledic (8).
 |

|  |  |
| --- | --- |
| **Strateški cilj** | **Preprečevanje nastajanja izgub hrane, presežkov hrane in odpadne hrane (proizvodnja in potrošnja)** |
| **Operativni cilj** | **Usposabljanje zaposlenih v sistemih prehrane (ponudniki lokalne hrane, šolske kuhinje, gostinstvo, predelovalna industrija, področje doniranja hrane)** |
| **Aktivnost 4** | Razvoj posebnih usposabljanj za vse člene verige preskrbe s hrano |
| Opis aktivnosti | Pregled stanja ravnanja s hrano in odpadno hrano v celotni verigi preskrbe s hrano. Za vse člene verige preskrbe s hrano se bodo izvedla usposabljanja in pripravile smernice oz. priporočila. V vrtcih in šolah se bodo pregledali prehranski normativi, pribor (zajemalke, ali so prevelike) in jedilniki. Otroke in mladostnike se bo spodbujalo k zauživanju ponujenih obrokov. Enako v domovih za starejše in v drugih javnih zavodih. Pripraviti je treba usposabljanja, ki bi zaposlenim v teh členih zagotovila dodatno znanje za preprečevanje izgub hrane in odpadne hrane (predavanja, spletna izobraževanja oziroma predavanja, kratka jasna priporočila, kontrolni seznami). V okviru strateškega načrta SKP in drugih skladov EU in nacionalnih finančnih virov po letu 2020 je treba spodbujati ukrepe, ki pripomorejo h krožnemu gospodarjenju ter zmanjšanju izgub hrane in količine odpadne hrane (izobraževanja pridelovalcev, investicije, ki pripomorejo k zmanjšanju izgub hrane in količine odpadne hrane, povezovanje, kratke dobavne verige, investicije v sodobne predelovalne sisteme, inovativni proizvodi, EIP/sodelovanje, raziskave in drugo) |
| Ciljna skupina | Aktivnost je usmerjena v vse člene v verigi: primarna pridelava, nosilci živilske dejavnosti, distribucija, prodaja, restavracije in gostinske storitve, humanitarne organizacije, potrošniki.  |
| **ukrep** | **kazalniki** | **trajanje** |
| 1. usposabljanje zaposlenih v verigi preskrbe s hrano glede zmanjševanja izgub hrane in odpadne hrane (vsi členi);
2. vključitev teme zmanjšanja izgub hrane in odpadne hrane v skupno kmetijsko politiko (SKP):
	1. IRP32 - Izmenjava znanj in prenos informacij ter usposabljanje svetovalcev (usposabljanje svetovalcev, kmetov, mladih prevzemnikov);
	2. LEADER/CLLD (ozaveščanje lokalnih akcijskih skupin in upravičencev projektov);
	3. IRP 10 – podintervencija podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju (usposabljanje članov skupin proizvajalcev za skupno trženje);
3. vključitev teme zmanjšanja izgub hrane in odpadne hrane v letne ali večletne programe dela in finančnih načrtov posrednih uporabnikov proračuna:
4. KGZS/JSKS: svetovanje, informiranje in usposabljanje pridelovalcev in predelovalcev ter izvajalcev dopolnilnih dejavnosti na kmetiji o možnostih zmanjševanja izgub hrane in količin odpadne hrane (tehnologija, pogodbe, predelava, doniranje in podobno);
5. Zavod za ribištvo Slovenije (ZZRS): informiranje/svetovanje glede možnosti zmanjšanja odpadne hrane pri ribah med ribolovom in pri ulovu ter zmanjšanje izgub med zaledenitvijo, pakiranjem, skladiščenjem in prevozom ter prodajo;
6. usposabljanje strokovnih delavcev v VIZ – KATIS;
7. usposabljanje za organizatorje šolske prehrane in osebja, ki sodeluje pri šolski prehrani.
 | 1. št. usposabljanj;
2. število udeležencev, število dogodkov;
3. število navodil v okviru izvajanja LEADER, število projektov LAS in LASR;
4. število priznanih skupin in število vključenih KMG v priznane skupine;
	1. kazalniki po programu JSKS za posamezno leto (število priporočil v pisni obliki in število udeležencev usposabljanj);
	2. število svetovanj/usposabljanj ZZRS s to temo;
5. število usposabljanj (sistem KATIS);
6. število usposabljanj in število udeležencev.
 | 2024–2026 (1)2023–2027 (2.a, 2.b, 2.c)2023–2027 (3.a)2023–2028 (3.b)2023–2025 (4)2023–2025 (5) |
| **sodelujoči** | **izvajalec** |
| LAS (2.b),Izvajalci programov (prijavitelji na JR, ki imajo registrirano izobraževalno dejavnost in izpolnjujejo pogoje JR) (4) | MKGP (1, 2.a, 2.b, 2.c, 3.a, 3.b), TZS (1), ZZS, KGZS, GZS-ZKŽP, OZS, ZZRS, TGZS (1), MOPE (1), MVI (4), ZRSŠ (5), NIJZ (5), MZ (5),Univerza v Ljubljani (BF in VF) (1) |
| OPOMBE:* kar je v okviru MJU – Upravne akademije, se financira iz EU skladov; predavanje izvede MKGP; ostali deležniki vsak v okviru svojega finančnega okvira (1);
* v okviru projekta LIFE IP CARE4CLIMATE 5.000 evrov uredi MOPE (1);
* sredstva iz SKP (2.a, 2.c, 2.d, 2.e);
* MKGP pripravi navodila v okviru svojih rednih delovnih nalog (2.b);
* MKGP bo finančna sredstva zagotovil v okviru letnega ali večletnega programa dela in finančnega načrta KGZS/JSKS in ZZRS (3.a, 3.b);
* MVI zagotavlja sredstva v okviru svojih proračunskih sredstev iz PP 231815 - Izobraževanje učiteljev (4);
* MZ zagotovi sredstva v okviru manjšega dela sredstev, namenjenih izvedbi programa »program implementacije smernic zdravega prehranjevanja v vzgojno-izobraževalnih zavodih za krepitev ponudbe zdravih šolskih obrokov v obdobju 2023-2025. Financiranje se bo izvedlo iz PP 180050 Sredstva ima ministrstvo zagotovljena na proračunski postavki 180050 - Nacionalni program o prehrani in telesni dejavnosti, ukrep 2711-18-0005 - Zdravje na področju prehrane in telesne dejavnosti (5).
 |

|  |  |
| --- | --- |
| **Strateški cilj** | * **Preprečevanje nastajanja izgub hrane, presežkov hrane in odpadne hrane (proizvodnja in potrošnja)**
* **Zmanjševanje količin odpadne hrane s prerazporejanjem in uporabo presežkov**
 |
| **Operativni cilj** | * **Dvig ozaveščenosti o zmanjšanju izgub in presežkov hrane ter količine odpadne hrane**

**in usposobljenosti za to (širša javnost)*** **Povečati inovacije in spodbujati dobre prakse pri zmanjševanju količine odpadne hrane**
 |
| **Aktivnost 5** | Razvoj in razširitev primerov dobrih praks (smernice/priporočila in dobre prakse) za vse člene verige preskrbe s hrano |
| Opis aktivnosti | Narediti povezan sistem vseh členov v verigi, s katerim bi se pokazalo, kako je mogoče na podlagi primerov dobre prakse zmanjšati količino odpadne hrane in izkazovati pozitivne učinke in ga promovirati (npr. različne konference, predavanja in podobno). Pomemben partner pri preprečevanju odpadne hrane so lokalne skupnosti kot odgovorne za ravnanje z odpadki in svetovanje pri ravnanju z odpadki (nekatere občine so razvile dobre prakse, ki se v promociji lahko predstavljajo kot vzor drugim). Občine lahko vzpostavijo sistem nagrajevanja javnih ustanov (vrtcev, domov za starejše in drugih), ki ustvarijo (naj)manj odpadne hrane, organizirajo se izobraževanja za občane (kako pravilno porabiti ostanke v novih jedeh, kako kompostirati in podobno). |
| Ciljna skupina | Aktivnost je usmerjena v vse člene v verigi: primarna pridelava, nosilci živilske dejavnosti, distribucija, prodaja, restavracije in gostinske storitve, humanitarne organizacije, potrošniki kot tudi resorji. |
| **ukrep** | **kazalniki** | **trajanje** |
| 1. objavljanje primerov dobrih praks na spletni strani NSH in drugih spletnih straneh;
2. razvoj praktičnih veščin priprave hrane v VIZ s poudarkom na tradicionalnih jedeh pri izvajanju različnih dejavnostih, ki jih izvajajo v okviru osnovnošolskega izobraževanja VIZ;
3. prilagoditev priporočil za vsak člen verige preskrbe s hrano glede ravnanja oziroma preprečevanja nastajanja izgub hrane in odpadne hrane;
4. spodbujanje subjektov (trgovcev) k ponudbi hrane tik pred iztekom roka;
5. priprava priporočil za javne naročnike o organizaciji trajnostnih dogodkov (vključno s priporočili za manj odpadne hrane);
6. objava primerov dobrih praks v okviru pristopa LEADER/CLLD na NSH;
7. seznanjanje in spodbujanje predelovalcev hrane, živilskih podjetij, strežbe hrane in trgovcev na drobno k prostovoljnemu sprejetju kodeksa odgovornega poslovanja s hrano in trženja;
8. vključitev vidika zmanjševanja zavržkov hrane v okviru sofinanciranega programa Slovenske karitas »Migaj, zdravo uživaj!«.
 | 1. število objavljenih dobrih praks;
2. število VIZ, ki so izvajale dodatne aktivnosti na te teme;
3. št. objavljenih priporočil na spletni strani KGZS, ZZRS … in spletni strani NSH;
4. število objav;
5. objava priporočil;
6. število objavljenih primerov dobrih praks v okviru pristopa LEADER/CLLD na NSH;
7. objava na spletni strani NSH in število podjetij, ki so sprejela kodeks, ki vključuje tudi del, vezan na zmanjšanje izgub hrane in odpadne hrane;
8. izvedba skupnih delavnic kuhanja za mlade okviru projekta »Migaj, zdravo uživaj!«.
 | 2023–2030 (1)2023–2030 (2)2023–2027 (3) 2023–2030 (4)2023–2024 (5)2023–2027 (6)2023–2030 (7)2023–2025 (8) |
| **sodelujoči** | **izvajalec** |
| KGZS (1), GZS-ZKŽP (1), ZZS (1), MZ (1), NIJZ (1), Inštitut za nutricionistiko (1) MOPE(1) MGTŠ (1)ZRSŠ (1, 3)LAS (6)TZS (1, 3, 4)OZS (1, 3), TGZS (1, 3)Občine (1)GZS-ZKŽP (7)TZS (7)TGZS (7)OZS (7) | MKGP (1, 3, 6, 7) MOPE (5) ZRSŠ (2)MZ (2, 8)MGTŠ (3)TZS (4)Interesna združenja (KGZS, GZS-ZKŽP, TZS …) (3) |
| OPOMBE:* finančna sredstva za objave dobrih praks se bodo zagotovila v okviru svojega rednega programa dela in v okviru razpoložljivih finančnih sredstev posameznega resorja (MKGP, MOPE, MZ, MGTŠ …), ki bo dobre prakse identificiral in poslal na MKGP. Finančna sredstva NIJZ, Inštitut za nutricionistiko predstavljajo del sredstev MZ (sofinanciranje), ki je namenjen izvedbi programa v okviru sofinanciranja programov na področju prehrane (JR 2022-2025) (1);
* finančna sredstva so v okviru rednih nalog ZRSŠ (2);
* finančna sredstva se zagotovijo v okviru posameznega člena verige preskrbe s hrano in MKGP (3);
* finančna sredstva predstavljajo del sredstev MZ (sofinanciranje), ki je namenjen izvedbi programa v okviru sofinanciranja programov na področju prehrane in za področje zdrav življenjski slog mladih (JR 2022-2025) (2, 8);
* finančna sredstva so zagotovljena v okviru TZS (4);
* finančna sredstva zagotovi MOPE v okviru projekta LIFE IP CARE4CLIMATE PP 231758 – Sklad za podnebne spremembe (2.000 evrov) (5);
* financiranje projektov bo v okviru LEADER/CLLD, objava primerov v okviru PP MKGP (6);
* posebna finančna sredstva niso potrebna (7).
 |

|  |  |
| --- | --- |
| **Strateški cilj** | **Zmanjševanje količine odpadne hrane s prerazporejanjem in uporabo presežkov hrane** |
| **Operativni cilj** | **Povečati inovacije in spodbujati dobre prakse pri zmanjševanju količine odpadne hrane** |
| **Aktivnost 6** | Spodbujanje razvoja inovativnih procesov v pridelavi, predelovalni industriji, v obratih strežbe hrane, trgovinah, glede doniranja hrane in zmanjševanja količin odpadne hrane |
| Opis aktivnosti | Spodbuditi prakse, ki prispevajo k zmanjšanju odpadne hrane, s spodbujanjem podjetij, zlasti tistih v industrijskem sektorju (hrana, embalaža in drugi), da sprejmejo inovativne procese proizvodnje, ki se lahko sofinancira prek SKP po letu 2020. Spodbujanje ozaveščanja in povezovanja z raziskovalnimi in razvojnimi subjekti prek različnih raziskav, ki bi prinesle pozitivne rešitve za boj proti odpadni hrani. Če je hrana blizu izteka roka uporabnosti, ki zagotavlja njeno uživanje v skladu z veljavnimi standardi o varnosti hrane, je namen spodbuditi trgovce, da v trgovinah ustvarijo sisteme s ponudbo takšnih živil, ki jih potrošnik lahko prepozna. Cilj je tudi, da posamezni členi verige preskrbe s hrano vzpostavijo sistem v boju za manj izgub hrane in odpadne hrane v poslovne procese. |
| Ciljna skupina | Aktivnost je usmerjena proizvajalce, živilskopredelovalno industrijo, restavracije oziroma gostinske obrate in hotele, trgovce in druge. |
| **ukrep** | **kazalniki** | **trajanje** |
| 1. vključitev teme zmanjševanja izgub hrane in odpadne hrane ter uporabo presežkov v okviru SKP:
	1. pri merilih za izbor vlog upravičenec prejme točke, če donira presežke humanitarnim organizacijam v skladu z zakonom, ki ureja kmetijstvo;
	2. vključitev teme zmanjševanje izgub hrane in odpadne hrane v okviru javnega razpisa za projekte EIP;
2. vključevanje teme zmanjševanja izgub hrane in odpadne hrane v okviru izbire raziskovalnih projektov ciljnega raziskovalnega programa;
3. raziskave ponudb živil blizu izteka roka uporabnosti;
4. raziskave in inovacije v okviru SRIP hrana, H2020 in Obzorje Evropa;
5. na NSH ureditev spletišča do različnih virov financiranj raziskav in njihovih izsledkov;
6. anketa med trgovci za predloge nadgradnje/dopolnitev sistema doniranja hrane.
 | 1. število upravičencev, ki so uveljavljali to merilo;
2. število JR s to tematiko in podprtih projektov s to temo;
3. število objavljenih pozivov s to temo, število podprtih;
4. objava izsledkov raziskav;
5. število uspešno prijavljenih projektov in izvedenih aktivnosti;
6. ureditev povezav do razpisov in izsledkov;
7. izsledki ankete.
 | 2023–2027 (1)2023–2030 (2)2023–2029 (3)2023–2030 (4)2023–2030 (5)2024 (6) |
| **sodelujoči** | **izvajalec** |
| vsi deležniki in resorji (5)ZPS (3) | MKGP (1, 2, 5)MIPOR (3)vsi (4)TZS (6) |
| OPOMBE:* sredstva za projekte EIP so zagotovljena v okviru finančnih sredstev za intervencije razvoja podeželja Strateškega načrta SKP za obdobje 2023–2027 za Slovenijo (1);
* sredstva se zagotovi v okviru pozivov CRP proračuna MKGP (2);
* MIPOR izvaja v okviru rednih nalog (pravna podlaga je podeljena koncesija za opravljanje javne službe izvajanja primerjalnih ocenjevanj blaga in storitev s strani MGTŠ); PP 231592 MGTŠ 5.840 evrov v 2023. Sredstva zagotavlja ZPS, v kolikor se ne podeli koncesije od 2024–2029 (11.680 evrov) (3);
* sredstva za objavljanje na NSH se zagotovijo znotraj razpoložljivih sredstev MKGP (5);
* finančna sredstva so zagotovljena v okviru aktivnosti TZS (6).
 |

|  |  |
| --- | --- |
| **Strateški cilj** | **Preprečevanje nastajanja izgub hrane, presežkov hrane in odpadne hrane (proizvodnja in potrošnja)** |
| **Operativni cilj** | **Usposabljanje zaposlenih v sistemih prehrane (ponudniki lokalne hrane, šolske kuhinje,****gostinstvo, predelovalna industrija, področje doniranja hrane)** |
| **Aktivnost 7** | Ugotovitev vzrokov nastajanja izgub hrane in odpadne hrane ter ukrepanje |
| Opis aktivnosti | Ugotoviti vzroke nastajanja izgub hrane in odpadne hrane v vsakem členu verige preskrbe s hrano. Sledi potrebno ukrepanje in usmerjeno obveščanje o preprečevanju, odpravljanju, zmanjševanju izgub hrane in količine odpadne hrane (npr. smernice, navodila, priporočila, prilagoditev poslovnih procesov, obveščanje, naložbe in drugo). |
| Ciljna skupina | Aktivnost je usmerjena v proizvajalce, predelovalno industrijo, distributerje, restavracije oziromagostinske obrate in hotele, trgovce, gospodinjstva. |
| **ukrep** | **kazalniki** | **trajanje** |
| 1. spodbujanje ugotavljanja in spremljanja vzrokov za nastanek izgub hrane in odpadne hrane;
2. priprava pripomočka za ugotavljanje in spremljanje vzrokov odpadne hrane.
 | 1. število aktivnosti (predavanj, objav, smernic …);
2. objava pripomočka na spletni strani NSH.
 | 2023–2030 (1)2023–2025 (1\*)2024 (2) |
| **sodelujoči** | **izvajalec** |
| Vsi (1)NIJZ (1\*)NVO (1, 2) | MKGP (1, 2)MOPE (1)MSP (1)MZ (1\*) |
| OPOMBE:* v okviru rednih nalog MGP (1);
* MZ zagotovi sredstva v okviru manjšega dela sredstev, namenjenih izvedbi programa »Nadgradnja razvoja trajnostnega modela strokovne podpore študentski prehrani – Dober tek, študent!« v obdobju 2023–2025. Financiranje se bo izvedlo iz PP 180050. Sredstva ima ministrstvo zagotovljena na proračunski postavki 180050 - Nacionalni program o prehrani in telesni dejavnosti, ukrep 2711-18-0005 - Zdravje na področju prehrane in telesne dejavnosti (1\*);
* MOPE v okviru projekta LIFE IP CARE4CLIMATE, 3.000 evrov (1);
* MSP bo za ta namen v okviru svojih PP zagotovil 2.000 evrov (1);
* MKGP poskusi zagotoviti sredstva v okviru Sklada za podnebne spremembe ali Akcijskega načrta Mreže za podeželje 2023–2027 (2).
 |

|  |  |
| --- | --- |
| **Strateški cilj** | **Zmanjševanje količine odpadne hrane s prerazporejanjem in uporabo presežkov hrane** |
| **Operativni cilj** | **Doniranje hrane** |
| **Aktivnost 8** | Olajšanje delovanja in spodbujanje sistema doniranja hrane |
| Opis aktivnosti | Nadgraditi sistem donirane hrane z usklajenimi postopki in primerno opremljenostjo izvajalcev. V ta namen se bodo izvajala redna usposabljanja osebja za ravnanje z donirano hrano in tudi donatorjev. Nadaljevalo se bo sofinanciranje nakupov tehnične opreme posrednikov za razdeljevanje donirane hrane ter poiskale možnosti za sofinanciranje porabljene energije in drugih obratovalnih stroškov. Predvidena je vzpostavitev enotnega sistema dolgoročnega zaposlovanja osebja in poročanja o količinah donirane hrane ter vzpostavitev sistema skladiščenja donirane hrane (vključitev lokalnih skupnosti, zadrug, skupin proizvajalcev in drugih). |
| Ciljna skupina | Ciljna skupina so prehrambna, kmetijska, maloprodajna podjetja, javni zavodi, distributerji, gostinski sektor ter humanitarne in druge organizacije, ki se ukvarjajo z razdeljevanjem presežne hrane. |
| **ukrep** | **kazalniki** | **trajanje** |
| 1. usposabljanje/predavanje za osebje (humanitarnih organizacij in donatorjev);
2. izvajanje javnega razpisa za sofinanciranje nakupa tehnične opreme posrednikom pri doniranju hrane;
3. vzpostavitev in delovanje vladne delovne skupine (na ravni državnih sekretarjev) za reševanje težav humanitarnih organizacij, ki se ukvarjajo s prerazporejanjem hrane.
 | 1. število usposabljanj/število udeležencev;
2. število JR/ število prejemnikov sredstev/znesek izplačil;
3. imenovanje delovne skupine.
 | 2024–2030 (1)2023–2027 (2)2024–2030 (3) |
| **sodelujoči** | **izvajalec** |
| UVHVVR (1)TZS (1)MJU(3)MZ(3)MDDSZ (3)MSP (3) MP(3) | MKGP (1, 2, 3) |
| OPOMBE:* finančna sredstva se zagotovijo v okviru rednih delovnih nalog MKGP in UVHVVR (redne naloge javnih uslužbencev MKGP in UVHVVR) (1);
* finančna sredstva v višini 50.000 do 100.000 evrov se zagotovijo na PP 200024 - Podpora prepoznavnosti slovenske hrane (2);
* finančna sredstva se zagotovijo v okviru rednih delovnih nalog resorjev (3).
 |

|  |  |
| --- | --- |
| **Strateški cilj** | **Zmanjševanje količine odpadne hrane s prerazporejanjem in uporabo presežkov hrane** |
| **Operativni cilj** | **Povečati inovacije in spodbujati dobre prakse pri zmanjševanju količine odpadne hrane** |
| **Aktivnost 9** | Vzpostavitev, vodenje in vzdrževanje ter promocija platforme za sodelovanje v ponudbi/razpoložljivosti in vrsti hrane za namen doniranja |
| Opis aktivnosti | Spodbuditi donatorje in posrednike k sodelovanju pri projektu doniranja hrane  |
| Ciljna skupina | Aktivnost je usmerjena k prehrambnim, kmetijskim, maloprodajnim podjetjem, javnim zavodom, distributerjem, gostinskemu sektorju ter humanitarnim in drugim organizacijam, ki se ukvarjajo z razdeljevanjem presežne hrane |
| **ukrep** | **kazalniki** | **trajanje** |
| 1. vzpostavitev pilotnega projekta digitalne ponudbe/spremljanja/poročanja presežkov oziroma donirane hrane (v okviru CRP, JN in podobno);
2. objava kalkulatorja vplivov odpadne hrane na spletni strani NSH.
 | 1. a) objava izsledkov (na NSH);
2. digitalna platforma ponudbe/spremljanja/poročanja presežkov oz. donirane hrane (na NSH);
3. objava kalkulatorja na spletni strani NSH.
 | 2024–2030 (1)2023 (2) |
| **sodelujoči** | **izvajalec** |
| MOPE (1)SURS(1b)MF/FURS(1)TZS(1) | MKGP (1,2) |
| OPOMBE:* MKGP v okviru JN, CRP …; MKGP in MOPE proučita tudi možnost financiranja iz Sklada za podnebne spremembe; SURS bo v sklopu cilja 1.b sodeloval oziroma pomagal MKGP pri vzpostavljanju metodologije za spremljanje presežkov oziroma donirane hrane (1);
* 10.000 evrov v okviru PP 231758 - Sklad za podnebne spremembe, financira MKGP (2).
 |

|  |  |
| --- | --- |
| **Strateški cilj** | **Ustrezno ravnanje z odpadno hrano** |
| **Operativni cilj** | **Nadgradnja sistema spremljanja količine odpadne hrane v verigi preskrbe s hrano in****poročanja o njej** |
| **Aktivnost 10** | Nadgradnja metodologije za merjenje količine odpadne hrane v različnih fazah prehranske verige |
| Opis aktivnosti | Nadgradnja metodologije za merjenje količin odpadne hrane v vseh fazah prehranske verige. Nadgradnja metodologije za možnost spremljanja tudi po vrstah odpadne hrane (užitni, neužitni del; glede na vrsto živil v odpadni hrani) v verigi preskrbe s hrano.  |
| Ciljna skupina | Aktivnost je usmerjena k proizvodnji hrane (vključno s primarno), k distribuciji in trgovini z živili, h gostinstvu in strežbi hrane ter h gospodinjstvom. |
| **ukrep** | **kazalniki** | **trajanje** |
| 1. nadgradnja sistema za poročanje podatkov o odpadkih (IS-Odpadki);
2. nadgradnja metodologije za pripravo podatkov o odpadni hrani glede na izvor njenega nastanka in spremljanje nastajanja odpadne hrane v gospodinjstvih;
3. nadgradnja ocene deleža odpadne hrane v bioloških odpadkih in mešanih komunalnih odpadkih;
4. nadgradnja ocene deleža užitnega/neužitnega dela odpadne hrane med nastalimi količinami odpadne hrane;
5. vzpostavitev modela za pripravo ocen o izbranih skupinah živil (na ravni: sadje, zelenjava, mesni izdelki, mlečni izdelki, pekovski izdelki in podobno) znotraj količin nastale odpadne hrane;
6. nadgradnja prve objave SURS o odpadni hrani glede na rezultate ukrepov 2 do 5 te aktivnosti.
 | 1. nadgrajen sistem za zbiranje podatkov o odpadkih in posledično o odpadni hrani;
2. a) ocene kvantitativnih podatkov o odpadni hrani v primarni proizvodnji in v gospodinjstvih;

b) rezultati analiz kuhinjskih dnevnikov odpadne hrane in sortirnih analiz bioloških odpadkov iz gospodinjstev; 1. deleži odpadne hrane v bioloških odpadkih in delež odpadne hrane v mešanih komunalnih odpadkih;
2. deleža užitnega/neužitnega dela odpadne hrane v nastali odpadni hrani;
3. model za pripravo ocen o izbranih skupinah živil znotraj nastale odpadne hrane;
4. nadgrajena SURS objava podatkov o odpadni hrani.
 | 2024–2029 (1)2023–2026 (2.a)2024–2026 (2.b)2025–2026 (3)2025–2030 (4)2024–2025 (5)do 2030 (6) |
| **sodelujoči** | **izvajalec** |
| SURS, MOPE, ARSO,  | MOPE (2.a, 2.b, 3, 4, 5 ARSO (1), SURS (2.a, 3, 4, 5, 6) |
| OPOMBE: * v okviru PP 231758 - Sklad za podnebne spremembe za 2023, za naprej MOPE prouči možnosti financiranja iz Sklada za podnebne spremembe (PP 231758) (1);
* MOPE zagotovi sredstva v okviru rednih nalog (2.b, 3, 4), v kolikor bi bila uspešna pridobitev projekta (5), v nasprotnem se za projekt (5) zagotovijo sredstva iz ukrepa 2550-17-0036 v višini 32.000 evrov, v okviru LIFE IP CARE4CLIMATE (2.b, 3, 4) iz postavke 231758 Sklad za podnebne spremembe skupaj 52.000 evrov;
* za nalogo (5) je potrebno zagotoviti še alternativni vir sredstev, saj (v kolikor SURS in MOPE ne bi bila uspešna pri pridobitvi mednarodnih sredstev za razvoj tega področja) SURS dodatnih sredstev za izvedbo te naloge, v okviru svojih rednih nalog, nima in je tudi nima planirane v trenutnem srednjeročnem programu 2023/2027. MOPE v primeru neuspešnosti pridobitve mednarodnih sredstev za nalogo (5) pripravi predlog za financiranje iz Sklada za podnebne spremembe (35.000 evrov), pridobitev sredstev bo odvisna od prioritet Programa porabe sredstev Sklada za podnebne spremembe;
* sredstva so v okviru rednih nalog SURS (6).
 |

.